Le Mespris de la vie et consolation contre la mort/« Afin que de ton ceur toute peur fust ostee »
# Le Mespris de la vie et consolation contre la mort/« Afin que de ton ceur toute peur fust ostee »

Afin que de ton ceur toute peur fust ostee Jesus paravant toy voulut mort encourir, Et fist que, toy mourant, tu ne pourrois mourir Tant sa mort a le mord de la mort surmontee

La mort n'est plus sinon une nouvelle entree, Une porte, & un port, ou l'on doit accourir D'un courage asseuré, quant on veut acquerir Du royaume Eternel la celeste contree :

Aussi bien dans ce cors comme dans un tison Le feu claire & languit, l'ame vit en prison Ne pouvant regaigner sa liberté premiere

Si ce n'est par la mort, qui de l'obscurité Du gouffre tenebreuys de nostre humanité La pousse à voir de DIEU la divine lumiere.

